7 yllättävää faktaa potalle oppimisesta | Terve.fi
Artikkeli 7 yllättävää faktaa potalle oppimisesta Harjoitellaanko kotonanne potalle alkamista? Vaikka olisit lukenut pottatreenejä koskevia kirjoituksia vinot pinot, et ehkä siltikään tiedä näistä seitsemästä faktasta, kirjoittaa WebMd.
Pottatreenejä koskevia tutkimuksia on tehty vähän.
Huolimatta lukuisista pottatreenejä koskevista artikkeleista, harvat tieteelliset tutkimukset ovat keskittyneet siihen, miten lasta olisi paras opettaa potalle.
"Useimmat vanhemmat lukevat maallikkokirjallisuutta pottailusta - pottailun oikeasta ajasta tai lähestymistavasta siihen - vaikkei väitteillä olisikaan mitään todistettua pohjaa", huomauttaa Timothy Schum, lastenlääketieteen professori Wisconsista, WebMD:lle.
Väite1: Lapsia opetetaan potalle nykyään myöhemmin.
1940-luvulla keskimääräinen potalle opetteluikä oli 18 kuukautta (1 ½ vuotta). Vuonna 2001 tehdyn amerikkalaistutkimuksen mukaan poikalapset oppivat kuivaksi vaipoistaan keskimäärin 39 kuukauden (reilu 3 vuotta) ja tyttölapset 35 kuukauden iässä (vajaa 3 vuotta).
Väite 2: Pottailun myöhentyminen voi olla hyvä asia.
Jotkut asiantuntijat ovat pitäneet pottailun nousevaa aloitusikää suvaitsevan vanhemmuuden merkkinä (ja vaipanvalmistajien yli-innokkaan myynnin tuloksena).
"Asia voidaan nähdä niinkin, että olemme oppineet, ettei lapsen painostaminen pottailuun ole kovin rakentavaa", kertoo Andrea McCoy, lastenlääketieteen professori Templen yliopistosta, WebMD:lle.
"Kaksivuotiaat tekevät työtä ilmaistakseen itsenäisyyttään. Tahtojen taistelu heidän kanssaan on turhauttavaa ja tuloksetonta", toteaa McCoy.
Väite 3: Lapsesi ei ole valmis pottailuun ennen emotionaalisia valmiuksia.
Vaikka lapsesi pysyy kuivana päiväunien ajan, se ei tarkoita, että hän olisi valmis käyttämään pottaa jatkuvasti. Lapsesi täytyy haluta käyttää pottaa. Lapsen pottavalmiuteen kuuluu myös yksinkertaisten ohjeiden seuraaminen ("älä unohda riisua housujasi alas"), halu vaihtaa likainen vaippa ja kiinnostus "isojen lasten alusvaatteisiin".
Väite 4: Lapsi ei ole valmis pottailuun myöskään ennen fyysisiä valmiuksia.
"Lapsilla ei ole kykyä pidättää virtsaa ja ulostetta ennen 12-18 kuukauden ikää", sanoo McCoy. Joten kun lapsi yhdistää vessassa käymisen ulostamiseen, hän ei silti välttämättä ole valmis siisteyskasvatukseen", hän jatkaa.
Väite 5: Lapsista, jotka oppivat kuivaksi aikaisin, ei tule ylisiistejä.
Useat tutkimukset osoittavat, että vastoin yleisiä uskomuksia, potalle oppimisikä ei tee kenestäkään pakonomaista siivoojaa, laiskimusta tai mitään muuta persoonallisuuteen liittyvää.
Väite 6: Sängyn kastelu on yleistä, jopa vanhemmillakin lapsilla.
Lapsilla voi sattua yöaikaisia vahinkoja vielä pitkään sen jälkeen, kun he ovat oppineet päiväaikaan kuivaksi. Oikeastaan 22 %:a lapsista kastelee vuoteensa vielä 3 vuoden iässä ja 10 %:a vielä 7 vuoden iässä.
"Lapset eivät voi oppia kuivaksi öisin, ennen kuin heidän elimistönsä alkaa tuottaa hormonia, joka viestittää elimistölle olla tuottamatta virtsaa yöaikaan", McCoy sanoo. "Ja tämä tapahtuu sitten, kun tapahtuu", hän toteaa.
13.02.2009 Jaa artikkeli: Keskustele (0 kommenttia) Tagit:
pottatreenitpotalle opettelu Artikkeli Mitä haluaisit tietää lasten inkontinessista? Tämä artikkeli sisältää tietoja lasten pidätyskyvyttömyydestä ja yö- ja päiväkastelusta, sekä niitä koskevia neuvoja. Olemme pyrkineet kokoamaan... Artikkeli Vilkas vai ADHD-lapsi? On vaikeaa erottaa normaali vilkas lapsi ja ADHDstä kärsivä lapsi, jos lapsi on kovin pieni.
Jopa yli 40 prosentilla 4-vuotiaista lapsista on... Artikkeli Turvallisesti uimassa Hukkuminen on yksi suurimpia taaperoikäisten kuolinsyitä. Vanhempien tulisi pysyä valppaina ja huolehtia lapsistaan aina, kun lapset ovat vesistöjen... Artikkeli Jonottamassa taaperon kanssa - 10 keinoa selviytyä Taaperon kanssa jonottaminen voi olla yhtä tuskaa. Etenkin kesäisin se on kuitenkin miltei väistämätöntä ainakin lomakohteissa. Lisäksi toimistot,... Kirjoittaja Mari Kataja Toimittaja ja farmaseutti